

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 26.novembrī **Nr.629**

 (prot.Nr.49, 22.§)

**Par nekustamā īpašuma iegādi**

**pašvaldības autonomās funkcijas nodrošināšanai**

Pamatojoties uz likuma „Par pašvaldībām” 14.panta pirmās daļas 2.punktu, 15.panta pirmās daļas 4.punktā noteikto pašvaldības autonomo funkciju - gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.), 21.panta pirmās daļas 17.punktu, ņemot vērā Daugavpils pilsētas domes (turpmāk – Dome) Attīstības departamenta 2019.gada 8.janvāra vēstulē Nr.6.1.-1/3 izteikto lūgumu izskatīt iespēju par zemes gabala ar kadastra apzīmējumu Nr.0500 001 0803 pārņemšanu pašvaldības īpašumā ar mērķi, atbilstoši apstiprinātajai Daugavpils pilsētas attīstības programmai 2014.-2020.gadam “Mana pils – Daugavpils” īstenot šādus ES projektus SAM 4.2.2.ietvaros: 1)“Energoefektivitātes paaugstināšana Daugavpils pilsētas poļu pirmsskolas izglītības iestādē Nr.29 – Vienības ielā 38B”, 2) “Energoefektivitātes paaugstināšana Daugavpils pilsētas pašvaldības ēkā Vienības ielā 30, Daugavpilī”; izskatot zemes gabala Vienības ielā 32A, Daugavpilī, Vienības ielā 34A, Daugavpilī, kadastra numurs 0500 001 0803, 9846 m2 platībā, reģistrēts Daugavpils pilsētas zemesgrāmatas nodalījumā Nr.389, īpašnieku 2020.gada 1.oktobra iesniegumu (reģistrēts Domē 01.10.2020. ar Nr.1154/1.2-16) ar piedāvājumu par tā iegādi Daugavpils pašvaldības īpašumā, ņemot vērā Domes Attīstības komitejas 2020.gada 19.novembra sēdes atzinumu, Domes Īpašuma komitejas 2020.gada 19.novembra sēdes atzinumu, Domes Finanšu komitejas 2020.gada 19.novembra sēdes atzinumu, ievērojot sabiedrības intereses un lietderības apsvērumus, atklāti balsojot: PAR – 12 (J.Dukšinskis, R.Eigims, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Uzsākt zemes vienības ar kadastra numuru 0500 001 0803, Vienības ielā 32A, Daugavpilī, Vienības ielā 34A, Daugavpilī, ar kopējo platību 9846 m2 daļas 1801 m2 platībā un daļas 455 m2 platībā atbilstoši shēmai (turpmāk – Zemesgabali) iegādi Daugavpils pilsētas pašvaldības vajadzībām, nodrošinot pašvaldības autonomo funkciju – gādāt par iedzīvotāju izglītību.
2. Īpašuma pārvaldīšanas departamentam sagatavot priekšlīguma projektu par Zemesgabalu iegādi un, pieaicinot sertificētu nekustamā īpašuma vērtētāju, noteikt pirkuma maksu par Zemesgabaliem.
3. Segt izdevumus par Zemesgabalu ierīcības projekta izstrādi, kadastrālo uzmērīšanu, reģistrāciju Valsts nekustamā īpašuma kadastra informācijas sistēmā un īpašuma tiesību nostiprināšanu zemesgrāmatā no pašvaldības budžeta līdzekļiem.

Domes priekšsēdētājs *(personiskais paraksts)* I.Prelatovs